b'\n_START_ARTICLE_\nMangartska cesta\n_START_PARAGRAPH_\nMangartska cesta je visokogorska cesta v Julijskih Alpah, ki se vzpenja iz Predela do Mangartskega sedla (2072 metrov), kjer skorajda dose\xc5\xbee greben. Cesta se kon\xc4\x8da na vi\xc5\xa1ini 2055 metrov in je tako najvi\xc5\xa1je le\xc5\xbee\xc4\x8da cesta v Sloveniji._NEWLINE_12 kilometrov dolga in ve\xc4\x8dji del asfaltirana cesta ima 17 zavojev in pelje skozi 5 tunelov. Konec Mangartske ceste je v obliki pentlje s parkiri\xc5\xa1\xc4\x8di, od tam pa je lep razgled proti vzhodu na Mangart (2677 metrov). Pri pentlji se nahaja \xc5\xa1e odcep kratke slepe ceste do Ko\xc4\x8de na Mangrtskem sedlu (1906 metrov)._NEWLINE_Oktobra 2000 je velik plaz, ki se je spro\xc5\xbeil nad prvim kilometrom ceste, uni\xc4\x8dil most in cesti\xc5\xa1\xc4\x8de. Cesta je bila zaradi tega nekaj \xc4\x8dasa zaprta._NEWLINE_Denzlova lestvica alpskih cest: 2 - 3'